2. Jesus eet saam met sondaars Markus 2: PDF Free Download
Download "2. Jesus eet saam met sondaars Markus 2:13-17"
1 2. Jesus eet saam met sondaars Markus 2:13-17 Tema Jesus, ons Onderwyser of Leermeester, laat ons saam drome droom om siek (sondige) mense by die Dokter uit te bring; om hulle in te trek tot in die binnekring waar ons vrolik saam om ŉ tafel feesvier. Agtergrond en interpretasie Lees gerus die kommentaar by ŉ Bietjie later vanjaar kyk ons na ŉ ander tollenaar, Saggeus (Luk 19:1-10). Dit sou dus goed wees om tydens hierdie ontmoeting ŉ goeie verduideliking te gee van wat ŉ tollenaar is. (Daar is 'n kort uiteensetting agter in die Afrikaanse Bybelvertaling onder die kernwoord tollenaar.) Die onderskeid wat gemaak word tussen arm tollenaars soos Levi dalk was en ryk tollenaars soos Saggeus, kan help met die interpretasie, al is sosiale stand nie hier op die voorgrond nie. Wat wel hier ter sake is, is godsdienstige reinheid. Ook die manier waarop die skrifgeleerdes en veral die Fariseërs hulleself as rein, afgesonder (heilig) en meerderwaardig beskou het, veral in vergelyking met die onrein tollenaars. Daar is ŉ groot waarskynlikheid dat Levi en Matteus dieselfde mens was. Dit is hierdie Matteus wat volgens oorlewering die skrywer van die Matteusevangelie was. Vertalings wat sê Jesus het in Levi se huis gaan eet, word soms bevraagteken aangesien die Grieks sê hy het toe in sy huis gaan eet. Wie die hy en die sy werklik was, is nie duidelik nie. Dit is moontlik dat Jesus ŉ blyplek of huis in Kapernaum gehad het. Dit beteken dat Jesus óf bereid was om oor die drumpel van ŉ tollenaar se huis te stap en by hom te gaan eet óf dat Hy bereid was om vir Levi, die tollenaar, na sy blyplek te nooi, saam met al die ander sondaars. In albei interpretasies bly die feit staan: Jesus het Hom met sondaars en verstotenes vereenselwig. Die beeld wat Jesus gebruik deur Homself met ŉ dokter te vergelyk, verduidelik sy roeping op aarde as Heelmaker (Heiland). In hierdie Bybelgedeelte is dit ook die eerste keer dat Markus na Jesus en sy dissipels verwys. Dit is interessant dat die skrifgeleerdes en Fariseërs nie gevra het hoekom die dissipels saam met die tollenaars en ander geëet het nie. Hulle het die Leier geteiken.
2 Markus teken vir Jesus en sy dissipels saam om die tafel op dieselfde vlak, binne dieselfde groep. In vers 14 word Levi genooi om Jesus te volg. In vers 17 sê Jesus Hy het gekom om mense te roep. Jesus en sy dissipels trek dié wat buite is tot in die binnekring. Dít is Jesus roeping en Hy is nie skaam daaroor nie. Hy vier saam met hulle fees. Bybelgedeeltes en hoofgedagtes Bybelgedeelte (lees of vertel) Hoofgedagtes van die ontmoeting Lees Markus 2: Levi word geroep en hy volg dadelik. Lees Markus 2:15 2. Hulle eet saam. Lees Markus 2: Jesus doen waarvoor Hy gekom het. Uitkoms 1. Dink en beleef: Hoe voel dit om in die skoene van ŉ tollenaar te staan? Hoe voel dit om in die skoene van ŉ skrifgeleerde of Fariseër te staan? Hoe voel dit om in die skoene van ŉ dissipel (ŉ leerder van Jesus) te staan? Hulpmiddels by die storie 1. Paneel 6. Hulpmiddels vir kleingroepvaslegging Junior kleingroep Bring saam 1. ŉ Waskom, lekkerruikseep en ŉ handdoek sodat die kinders hulle hande kan was. 2. Eetgoed vir ŉ piekniek: gesonde drinkgoed, kraakbeskuitjies, kaas en vrugte wat opgesny is. Senior kleingroep Bring saam 1. ŉ Waskom, lekkerruikseep en ŉ handdoek sodat die kinders hulle hande kan was. 2. Eetgoed vir ŉ piekniek: gesonde drinkgoed, kraakbeskuitjies, kaas en vrugte wat opgesny is.
3 Die storie Begin Sal jy sommer saam met enigiemand eet? Dis vir my maar moeilik om saam met vuil mense te eet. Ek is so bang vir kieme en siektes. In die tyd toe Jesus op aarde geleef het, het die mense ook geglo aan ŉ ander soort vuilheid as dié wat ŉ mens kan sien. Hulle het dit onreinheid genoem. Hulle het geglo as hierdie soort vuilheid of onreinheid in jou is, kan jy nie naby aan ander mense of God kom nie. Die dinge wat mense onrein kon maak, was byvoorbeeld varkvleis of kos wat nie reg voorberei was nie of as hulle aan ŉ dooie dier of mens geraak het. Daar was baie reëls oor wat die mense nie mag geëet het nie en waaraan hulle nie mag geraak het nie. Die Fariseërs en skrifgeleerdes was ŉ groep wat gesê het hulle is heeltemal rein, want hulle raak nie aan die verkeerde dinge nie, hulle gaan nie in by die huise van mense wat aan verkeerde dinge raak nie, en hulle eet nie saam met sulke onrein mense nie. Dan was daar die tollenaars. Hulle het tolgeld (belasting) ingesamel. Die tollenaars moes hierdie tolgeld aan die Romeinse regering oorbetaal. As hulle genoeg geld oorbetaal het, kon hulle die res hou. Hulle het dus altyd probeer om meer geld in te samel, want dan het hulle meer geld gehad om te hou. Daarom het die mense nie baie van hulle gehou nie. Die tollenaars het geld by alle mense geneem en dus aan baie mense en hulle geld geraak. Die Fariseërs en skrifgeleerdes wou nie naby aan die tollenaars kom nie. Hulle het geglo die tollenaars was onrein. Hulle sou nie eens daaraan gedink het om by ŉ tollenaar se huis in te gaan of saam met hulle te eet nie. Ek is nie so seker of dit lekker was om ŉ tollenaar te wees nie. Jy sou dalk baie geld hê, maar ek wonder of jy vriende sou hê. Dit was seker ook maar sleg om ŉ tollenaar se kind te wees. Dalk sou sommige kinders nie met jou wou speel nie omdat jy uit ŉ onrein huis kom. Die tollenaars en ander mense wat as onrein beskou is, het daarom maar hulle eie groep gevorm. Dié mense wat hulleself as rein beskou het, wou nie naby hulle kom of aan hulle raak nie. Hoor Moment 1: Matteus 2:13-14 Jesus nooi vir Levi, die tollenaar Toe Jesus by die tolhuis verbystap en vir Levi daar sien, nooi Hy hom om saam met Hom te kom. Só word Levi toe een van Jesus se dissipels. Levi het ook ŉ ander naam gehad, Matteus. Dit kan wees dat hy die eerste boek van die Nuwe Testament, die Evangelie volgens Matteus, geskryf het. Jesus het nog iets gedoen wat die Fariseërs of skrifgeleerdes nooit sou doen nie. Hy het saam met die tollenaars en hulle vriende gaan eet.
4 Moment 2: Markus 2:15 Jesus eet saam met sondaars Natuurlik was die Fariseërs en skrifgeleerdes baie verbaas hieroor. Hoe kon Jesus dit doen? Hy sou mos ook onrein word. Hulle gaan vra toe vir Jesus se dissipels hoekom Hy dit doen. Moment 3: Markus 2:16-17 Jesus doen waarvoor Hy gekom het Jesus is die Heelmaker. Hy het gekom om mense se sonde weg te neem en vir hulle te wys dat God hulle liefhet. Jesus verander mense. Hy is nie bang dat mense Hom sal verander nie. Dink Wat het die dissipels gedink toe hulle sien wat Jesus doen? Sien in jou verbeelding hoe hulle saam met Jesus en die tollenaars en ander sondaars aan tafel sit. Miskien was hulle ongemaklik. Of dalk het hulle gedink: As Jesus dit doen, kan ons dit ook doen. Dink nou in jou gedagtes oor die situasies hieronder: 1. Ek is ŉ tollenaar. Wat dink die mense van my? Hoe laat dit my voel? Hoe tree Jesus teenoor my op? Hoe laat dit my voel? 2. Ek is ŉ Fariseër of skrifgeleerde. Jesus doen iets wat volgens my heeltemal verkeerd is. Wat dink ek? Wat sê ek? 3. Ek is een van Jesus se dissipels. Ek sien wat Jesus doen. Ek gaan saam met Hom. Sal ek dit doen as ek alleen is? (Onthou, Jesus is altyd by jou deur die Heilige Gees.) Leef Ons is gelowiges wat ons Leermeester volg. Om soos Jesus te wees vra moed. Daar is baie mense wat ons hulp nodig het, soos mense wat siek is. Ons ken die Een wat almal kan help. Ons het goeie nuus om te vertel!
5 Kleingroepvaslegging: Junior groep Welkom Staan by die deur van die vertrek en laat die kinders hulle hande met die seep was en dan afdroog. Terwyl hulle dit een vir een doen, vra weer hulle name of probeer dit onthou. Gesels met elkeen terwyl hulle hulle hande was. Wegspring Teken die volgende gesigte in die drie blokkies in die werkboek: ŉ tollenaar ŉ Fariseër of skrifgeleerde ŉ dissipel van Jesus. Werksaam Voer die verhaal saam met die groep op. Daar is vier hoofkarakters nodig: ŉ tollenaar, Jesus, ŉ Fariseër en ŉ skrifgeleerde. Die res van die groep kan vriende van hierdie karakters of dissipels van Jesus wees. Jy as leier kan dalk die skrifgeleerde wees. Besluit saam hoe julle die verhaal gaan opvoer en doen dit dan. Aan die einde kan julle die drie vrae in die werkboek beantwoord. 1. Watter karakters was deel van die opvoering van die storie? 2. Watter rol het jy gespeel? 3. Wat was die belangrikste dinge wat elke karakter gesê het? Hou dan almal saam partytjie ( in die huis van die tollenaar en sy vriende ) met die eetgoed wat jy saamgebring het. Wegstuur/Huisgeloof 1. Lees weer Markus 2:13-17 saam. Lees dieselfde verhaal in Matteus 9:9-13. Watter verskille kry julle in die twee weergawes van hierdie verhaal? 2. Praat saam oor wat barmhartigheid beteken. 3. Hoe kan julle barmhartigheid aan iemand gaan bewys?
6 Kleingroepvaslegging: Senior groep Welkom Staan by die deur van die vertrek en laat die kinders hulle hande met die seep was en dan afdroog. Terwyl hulle dit een vir een doen, vra weer hulle name of probeer dit onthou. Gesels met elkeen terwyl hulle hulle hande was. Wegspring Trek die volgende gesigte: 1. Hoe dink julle lyk ŉ tollenaar wat langs die pad sit en tolgeld insamel? 2. Hoe dink julle lyk ŉ dissipel van Jesus wanneer hy oor die drumpel van ŉ tollenaar se huis stap om daar partytjie te hou? 3. Hoe dink julle lyk die tollenaar se vriende wanneer Jesus by die huis instap? 4. Hoe dink julle lyk die tollenaar ná die partytjie? 5. Hoe dink julle lyk die Fariseërs of skrifgeleerdes wat alles sien gebeur? Wonder Kom ons dink met oë toe weer oor hierdie verhaal. 1. Sien in jou verbeelding die tollenaar langs die pad. Wat dink hy? 2. Sien hoe Jesus en die dissipels naderkom en met hom praat. 3. Sien die huis waar die partytjie gehou word. 4. Sien die Fariseërs en skrifgeleerdes en hoor in jou gedagtes wat hulle sê. Werksaam Dink terug aan die verhaal. Kyk dan hoeveel dinge jy kan neerskryf by elk van die sinne in jou werkboek. Probeer soveel moontlik dinge neerskryf. 1. Jesus maak mense bly, want 2. Ek maak mense bly, want Laat die groep dit eers self doen. Laat hulle dan hulle antwoorde met mekaar deel. Hulle kan beurte maak om te sê wat hulle neergeskryf het. As iets al gesê is, mag iemand anders dit nie weer sê nie. Hou dan almal saam partytjie ( in die huis van die tollenaar en sy vriende ) met die eetgoed wat jy saamgebring het. Wegstuur/Huisgeloof 1. Lees weer Markus 2:13-17 saam. Lees dieselfde verhaal in Matteus 9:9-13. Watter verskille kry julle in die twee weergawes van hierdie verhaal? 2. Praat saam oor wat barmhartigheid beteken. 3. Hoe kan julle barmhartigheid aan iemand gaan bewys?
2. Dit is donker Johannes 8:12-13; 9:1-41
2. Dit is donker Johannes 8:12-13; 9:1-41 Tema Wie Jesus as Here erken, dwaal nie meer soos n blinde mens in onsekerheid rond nie. Agtergrond en interpretasie Kyk weer na Agtergrond en interpretasie by
26. Kies wysheid 1 Konings 3
26. Kies wysheid 1 Konings 3 Tema Ons kies wys wanneer ons kies om aan die Here gehoorsaam te wees sodat ons die Here se mense kan help. Agtergrond en interpretasie Koning Salomo se bewind begin met ŉ